# Zmluva

# o poskytnutí dotácie v roku 2024

uzatvorená podľa § 6c ods. 13 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov (ďalej len „zmluva“)

medzi zmluvnými stranami:

**Poskytovateľ dotácie:**

**Ministerstvo školstva, výskumu, vývoja a mládeže Slovenskej republiky**

Zastúpené: JUDr. Ing. Tomáš Drucker

 minister

Sídlo: Stromová 1, 813 30 Bratislava

IČO: 00164381

Číslo účtu: SK80 8180 0000 0070 0006 5236

Bankové spojenie: Štátna pokladnica

(ďalej len „poskytovateľ“)

a

**Prijímateľ dotácie:**

Zastúpené:

Sídlo:

IČO:

DIČ:

Číslo účtu:

Bankové spojenie:

(ďalej len „prijímateľ“)

(„poskytovateľ“ a „prijímateľ“ ďalej v zmluve spolu len ako „zmluvné strany“ alebo samostatne aj ako „zmluvná strana“)

### Čl. 1

**Predmet zmluvy**

1. Predmetom tejto zmluvy je záväzok poskytovateľa poskytnúť prijímateľovi účelovo viazanú dotáciu zo štátneho rozpočtu prostredníctvom rozpočtu Ministerstva školstva, výskumu, vývoja a mládeže Slovenskej republiky na podporu prevádzky a ďalšieho rozširovania Akademickej dátovej siete prevádzkovanej prijímateľom (ďalej len „dotácia“), a to za splnenia podmienok určených v tejto zmluve.
2. Cieľom činnosti prijímateľa je zabezpečenie služby pripojenia do Akademickej dátovej siete v rámci projektu SANET do škôl výlučne pre členov združenia, t. j. pre základné školy, stredné školy, školské zariadenia a informatické pracoviská a inštitúcie v priamej pôsobnosti poskytovateľa (ďalej len „členovia združenia“).
3. Akademická dátová sieť zabezpečuje pripojenie do medzinárodných dátových sietí vrátane siete Európskej únie (ďalej len „EÚ“) pre vedu, výskum a vzdelávanie GEANT a vrátane prístupu k informačným zdrojom.
4. Prijímateľ môže poskytnúť službu pripojenia do Akademickej dátovej siete za úhradu nákladov aj komerčným organizáciám spolupracujúcim na výskumných a rozvojových projektoch so školami, vedeckými a výskumnými organizáciami za predpokladu, že toto pripojenie nebude využívané na komerčné aktivity. Prijímateľ je povinný informovať poskytovateľa o skutočných nákladoch zriadenia takéhoto pripojenia. Zriadenie a prevádzkovanie pripojenia uvedených organizácií schvaľuje prijímateľ.
5. Prijímateľ prijíma úhrady za poskytnuté služby pripojenia do Akademickej dátovej siete od organizácií v pôsobnosti iných rezortov, štátnych a komerčných organizácií a iných inštitúcií v určenej výške v závislosti od rozsahu poskytnutých služieb.

### Čl. 2

### Výška dotácie a účel jej použitia

1. Poskytovateľ poskytne v roku 2024 prijímateľovi dotáciu v celkovej sume: 200 000,- EUR (slovom: dvestotisíc eur) rozdelených podľa ekonomickej klasifikácie:

|  |  |  |
| --- | --- | --- |
|  **Ekonomická klasifikácia rozpočtovej klasifikácie** | **Druh výdavku** | **Dotácia na rok 2024 v €** |
|  600 | Bežné transfery |  100 000 |
| 710 | Obstarávanie kapitálových aktív | 100 000  |
| **SPOLU** | **200 000**  |

1. Prijímateľ sa zaväzuje poskytnutú dotáciu použiť výhradne na:

 - podporu ďalšieho rozširovania dátovej siete SANET pre členov združenia v rámci projektu SANET do škôl,

 - podporu prevádzky a služieb pripojenia do dátovej optickej infraštruktúry členom združenia.

Pod podporou prevádzky a služieb pripojenia do dátovej optickej infraštruktúry členom združenia sa rozumejú náklady na:

a) prenájom a údržbu optickej infraštruktúry rozšírenej chrbticovej siete a mestských prístupových sietí a na prenájom telekomunikačných služieb pre pripojenie členov združenia,

b) cestovné a stravné na pracovných cestách vykonávaných pri realizácii projektu účastníckym organizáciám projektu,

c) investičné vybavenie dátovej siete SANET:

- na rozširovanie optickej infraštruktúry chrbticovej siete, vrátane budovania vlastných mestských prístupových sietí, pre pripojenie členov združenia

- na vybavenie nových uzlov siete sieťovými technickými a programovými prostriedkami pre zabezpečenie prepojenia na chrbticovú sieť pre potreby členov združenia (ďalej len „účel“).

Pod členmi združenia sa rozumejú materské, základné, stredné a špeciálne školy pripojené do dátovej siete prostredníctvom Akademickej dátovej siete SANET.

1. Prijímateľ prijíma dotáciu bez výhrad, v plnom rozsahu a za podmienok uvedených v tejto zmluve.

### Čl. 3Práva a povinnosti zmluvných strán

1. Poskytovateľ poskytne prijímateľovi dotáciu výlučne bezhotovostne na bankový účet uvedený v záhlaví tejto zmluvy, ktorého majiteľom je prijímateľ, a to iba na vedenie prostriedkov poskytovaných zo štátneho rozpočtu (ďalej len „samostatný bankový účet“), najneskôr do 10 pracovných dní po nadobudnutí účinnosti tejto zmluvy. O poukázaní dotácie zašle poskytovateľ prijímateľovi písomné oznámenie.
2. Prijímateľ sa zaväzuje použiť dotáciu výlučne na účel určený touto zmluvou podľa čl. 2 ods. 2. Prijímateľ zodpovedá za účelné, hospodárne, účinné a efektívne použitie dotácie a jej riadne vedenie v účtovníctve.[[1]](#footnote-1) Prijímateľ je povinný viesť účtovnú evidenciu na jedinečných analytických účtoch financovaných činností uvedených v čl. 2 tejto zmluvy.
3. V prípade rozpočtových opatrení Ministerstva financií Slovenskej republiky, ktorými sa zmenia záväzné limity a záväzné ukazovatele rozpočtu kapitoly poskytovateľa pre danú oblasť na rozpočtový rok 2024, bude dotácia poskytnutá v zmysle a rozsahu týchto zmien. O zmenách bude poskytovateľ písomne informovať prijímateľa.
4. Za oprávnené použitie dotácie sa považuje len výdavok, ktorý bol uhradený v období od 1. 1. 2024 do 31. 12. 2024.
5. Za oprávnené použitie dotácie sa považuje bezhotovostný prevod finančných prostriedkov za účelom úhrady oprávnených nákladov na účel určený touto zmluvou. Za oprávnené použitie dotácie sa považuje aj hotovostná operácia vykonaná v nevyhnutnom a odôvodnenom rozsahu za účelom úhrady oprávnených nákladov účelu určeného touto zmluvou v rozsahu podľa osobitného zákona. [[2]](#footnote-2)
6. Oprávneným použitím dotácie sú tiež bezhotovostné úhrady zo samostatného bankového účtu prijímateľa
7. na iný účet prijímateľa, ak prijímateľ pred poukázaním dotácie na samostatný bankový účet uhradil z vlastných finančných prostriedkov výdavok na účel určený touto zmluvou, najviac však v sume určenej v tejto zmluve a najviac v sume takto použitých vlastných finančných prostriedkov,
8. na účet inej osoby, ak táto je priamym realizátorom účelu určeného v zmluve, na ktorý bola dotácia poskytnutá (ďalej len „priamy realizátor“). V takomto prípade je prijímateľ povinný uzatvoriť s priamym realizátorom samostatnú zmluvu a určiť v nej podmienky a účel použitia verejných prostriedkov.
9. Dotáciu nie je možné použiť na:

a) úhradu dane z pridanej hodnoty (ďalej len „DPH“) prijímateľa alebo inej právnickej osoby alebo fyzickej osoby, ktorá je priamym realizátorom, a ktorá je platiteľom DPH a má nárok na odpočítanie z vlastnej daňovej povinnosti,

b) úhradu záväzkov z predchádzajúcich rozpočtových rokov,

c) refundáciu výdavkov uhradených v predchádzajúcich rozpočtových rokoch,

d) splácanie úverov a úrokov z poskytnutých úverov,

e) úhradu výdavkov, ktoré nie sú v súlade s účelom určeným touto zmluvou.

1. Prijímateľ sa zaväzuje, že vo všetkých oznámeniach, publikáciách a pri informovaní o svojej činnosti, na ktorú bola poskytnutá dotácia a pri spoločenských akciách konaných v súvislosti s touto činnosťou alebo inej jej propagácii (napr. tlač materiálov, pozvánok a pod.) výslovne uvedie, že tieto činnosti boli financované z dotácie Ministerstva školstva, výskumu, vývoja a mládeže Slovenskej republiky.
2. Prijímateľ je povinný v termíne do 10. januára 2025 odviesť na účet poskytovateľa č. SK19 8180 0000 0070 0006 3812, VS 1018výnosy z dotácie poskytnutej na základe tejto zmluvy a zároveň zaslať poskytovateľovi písomné oznámenie o výške sumy výnosov podľa tohto bodu zmluvy*.*
3. Prijímateľ sa zaväzuje, že v termíne do 10. januára 2025 predloží poskytovateľovi vyúčtovanie poskytnutej dotácie podpísané štatutárnym orgánom. Vyúčtovanie musí obsahovať najmä

a) vecné vyhodnotenie plnenia účelu,

b) súpis realizovaných činností s vyčíslením použitých prostriedkov,

c) kópie príslušnej dokumentácie preukazujúcej čerpanie prostriedkov.

Riadne a včasné vyúčtovanie  poskytnutej dotácie v súlade s touto zmluvou, príslušnými právnymi predpismi a usmerneniami a pokynmi Ministerstva financií Slovenskej republiky je jednou z podmienok pre poskytnutie dotácie v nasledujúcom rozpočtovom roku. Spôsob vyúčtovania poskytnutej dotácie bližšie určí poskytovateľ v nadväznosti na usmernenie Ministerstva financií Slovenskej republiky. Vyúčtovanie prijímateľ zasiela poskytovateľovi taktiež v elektronickej podobe na adresu sekretariat.sit@minedu.sk.

1. Nepoužité prostriedky z bežných finančných prostriedkov je prijímateľ povinný bez zbytočného odkladu vrátiť v priebehu roka 2024 na účet poskytovateľa č. SK80 8180 0000 0070 0006 5236, VS 1018 a po 31. decembri 2024 na účet poskytovateľa č. SK68 8180 0000 0070 0006 3900, VS 1018. Prostriedky z kapitálových finančných prostriedkov možno v zmysle § 8 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov použiť na určený účel aj v nasledujúcich dvoch rozpočtových rokoch po rozpočtovom roku, na ktorý boli rozpočtované. Prostriedky z kapitálových finančných prostriedkov nepoužité ani do dvoch rokov podľa predchádzajúcej vety je prijímateľ povinný vrátiť po 31. decembri 2026 na účet poskytovateľa č. SK94 8180 0000 0070 0006 3820, VS 1018. O vrátení nepoužitých prostriedkov dotácie je prijímateľ povinný poslať poskytovateľovi písomné oznámenie.
2. Prijímateľ umožní poskytovateľovi vykonať kontrolu použitia dotácie podľa osobitného predpisu[[3]](#footnote-3) a zaväzuje sa byť súčinný pri vykonávanej kontrole. V prípade, že prijímateľ nebude súčinný pri vykonávanej kontrole, vznikne poskytovateľovi nárok na zaplatenie zmluvnej pokuty vo výške 2 000 EUR, pričom zmluvná pokuta podľa tohto bodu zmluvy je splatná do 10 dní odo dňa doručenia výzvy poskytovateľa na jej úhradu prijímateľovi. Prijímateľ sa zaväzuje uhradiť zmluvnú pokutu na bankový účet poskytovateľa uvedený v záhlaví tejto zmluvy..
3. Prijímateľ je povinný postupovať pri zadávaní zákaziek na dodanie tovarov, stavebných prác a služieb v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), ako aj v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Ak sa ZVO nevzťahuje na obstaranie zákazky, prijímateľ je povinný preukázať hospodárnosť obstarávaných tovarov, služieb, stavebných prác najmä prostredníctvom prieskumu trhu.
4. Prijímateľ pre zabezpečenie priebežnej kontroly sa zaväzuje predložiť poskytovateľovi na posúdenie každú novouzatváranú zmluvu alebo dodatok k zmluve, spolu so schvaľovacou doložkou, ktorá obsahuje všetky relevantné údaje o spôsobe verejného obstarávania, procese schvaľovania výsledkov verejného obstarávania a návrhu zmluvy v predstavenstve prijímateľa a o finančnom krytí z prostriedkov dotácie.

Schvaľovacia doložka obsahuje najmä:

* 1. názov predmetu zákazky,
	2. stručný opis predmetu zákazky,
	3. predpokladanú hodnotu zákazky,
	4. zatriedenie predmetov zákazky podľa Spoločného slovníka obstarávania CPV,
	5. termín začatia zadávania zákazky,
	6. postup zadávania zákazky,
	7. predpokladaný termín dodania/poskytnutia predmetu zákazky,
	8. typ zmluvy/objednávky,
	9. dĺžku zmluvného vzťahu,
	10. kritérium na vyhodnotenie ponúk.
	11. zoznam záujemcov, ktorý boli oslovení,
	12. zoznam uchádzačov, ktorí predložili ponuku,
	13. výslednú zmluvnú cenu,
	14. predpokladané finančné plnenie v EUR v bežnom roku, a očakávané plnenie počas trvania zmluvného vzťahu,
	15. odôvodnenie potreby obstarávania predmetu zákazky.

Prijímateľ spolu so schvaľovacou doložkou poskytne poskytovateľovi kompletnú dokumentáciu z verejného obstarávania v plnom rozsahu a v origináli.

1. Poskytovateľ preverí účelnosť použitia dotácie a v prípade potvrdenia schvaľovacej doložky ju vráti na realizáciu prijímateľovi. V prípade nepotvrdenia schvaľovacej doložky je prijímateľ povinný odstrániť zistené nedostatky. Pokiaľ prijímateľ v procese verejného obstarávania použije EKS (Elektronický kontraktačný systém), ktorého výsledkom je štandardná zmluva, v takomto prípade prijímateľ nepredkladá schvaľovaciu doložku poskytovateľovi na vyjadrenie, ale len predloží poskytovateľovi na vedomie kópiu uzatvorenej zmluvy v elektronickej forme na adresu sekretariat.sit@minedu.sk.
2. Poskytovateľ má právo zúčastniť sa na procese verejného obstarávania ako člen komisie bez práva vyhodnocovať ponuky. Prijímateľ je povinný oznámiť poskytovateľovi termín a miesto konania vyhodnotenia ponúk najmenej 3 pracovné dni vopred na e-mailovú adresu sekretariat.ovo@minedu.sk.
3. Prijímateľ sa zaväzuje, že zabezpečí vecné vyhodnotenie a finančné dokladové vyúčtovanie dotácie zo štátneho rozpočtu podľa všeobecne záväzných právnych predpisov, podľa Pokynu Ministerstva financií Slovenskej republiky na zúčtovanie finančných vzťahov so štátnym rozpočtom a v termínoch určených Ministerstvom financií Slovenskej republiky a poskytovateľom. Ročné zúčtovanie dotácie prijímateľ predloží poskytovateľovi najneskôr do 10. januára 2024, taktiež aj v elektronickej podobe na adresu sekretariat.sit@minedu.sk. Zúčtovanie poskytnutých prostriedkov je základnou podmienkou na poskytnutie dotácie v nasledujúcom roku.
4. V prípade, že bude voči prijímateľovi vykonaná kontrola použitia dotácie, poskytnutej poskytovateľom na základe tejto zmluvy alebo na základe inej zmluvy (napr. aj v prechádzajúcich rozpočtových rokoch), pričom budú zistené akékoľvek nedostatky či porušenia (a to aj priebežne), bude poskytovateľ oprávnený zastaviť poskytovanie dotácie, neposkytnúť dotáciu alebo jej neposkytnutú časť. Pre uplatnenie tohto oprávnenia poskytovateľa nie je potrebné, aby vykonávaná kontrola bola ukončená.
5. Prijímateľ je povinný všetky doklady a dokumenty z vereného obstarávania uchovávať v súlade s pravidlami podľa ZVO.
6. Prijímateľ je povinný spĺňať podmienky uvedené vo výzve na podávanie žiadostí o poskytnutie dotácie zo štátneho rozpočtu na podporu prevádzky a ďalšieho rozširovania infraštruktúry národnej akademickej dátovej siete pre vedu a vzdelávanie a/alebo v tejto zmluve počas celej doby platnosti a účinnosti tejto zmluvy.

### Čl. 4Sankcie

1. Prijímateľ je povinný dodržiavať ustanovenia zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a povinnosti, ktoré mu vyplývajú z tejto zmluvy. Porušenie ustanovení tejto zmluvy alebo uvedeného zákona sa považuje za porušenie finančnej disciplíny a sú s ním spojené sankcie uvedené v § 31 zákona č. 523/2004 z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
2. Zmluvné strany sa dohodli, že akékoľvek porušenie povinností zo strany prijímateľa podľa čl. 1 až 3 tejto zmluvy a čl. 4 ods. 1 tejto zmluvy sa považuje za podstatné porušenie zmluvy. V prípade, ak prijímateľ poruší akúkoľvek z povinností podľa čl. 1 až 3 tejto zmluvy a čl. 4 ods. 1 tejto zmluvy, je poskytovateľ oprávnený od zmluvy odstúpiť v súlade s čl. 5 tejto zmluvy.

**Čl. 5**

**Trvanie a zánik zmluvy**

1. Táto zmluva sa uzatvára na dobu určitú, a to odo dňa nadobudnutia účinnosti zmluvy do dňa, kedy poskytovateľ schváli vyúčtovanie dotácie vyhotovené prijímateľom v zmysle tejto zmluvy.
2. Zmluvné strany sa dohodli, že táto zmluva zaniká:
	1. uplynutím doby, na ktorú je uzavretá,
	2. písomnou dohodou zmluvných strán,
	3. odstúpením od zmluvy.
3. Poskytovateľ je oprávnený odstúpiť od zmluvy z dôvodu podstatného porušenia povinností zo strany prijímateľa podľa čl. 4 ods. 2 zmluvy. Tým nie sú dotknuté ustanovenia čl. 1 až 4 tejto zmluvy.
4. Odstúpenie od zmluvy je potrebné druhej zmluvnej strane oznámiť písomne. Odstúpením od zmluvy zmluva zaniká doručením písomného prejavu o odstúpení od zmluvy druhej zmluvnej strane na adresu uvedenú v záhlaví tejto zmluvy.
5. V prípade zániku zmluvy podľa tohto článku zmluvy je prijímateľ povinný bez zbytočného odkladu po zániku zmluvy vrátiť poskytovateľovi **nepoužité** **a/alebo neoprávnene použité** prostriedky na účet poskytovateľa: SK80 8180 0000 0070 0006 5236. O vrátení nepoužitých a/alebo neoprávnene použitých prostriedkov je prijímateľ dotácie povinný poslať poskytovateľovi písomné oznámenie. Za neoprávnene použité prostriedky sa považujú finančné prostriedky poskytnuté prijímateľovi na základe tejto zmluvy a následne použité v rozpore s touto zmluvou alebo príslušnými právnymi predpismi.

### Čl. 6

### Záverečné ustanovenia

1. Akékoľvek zmeny na strane prijímateľa, najmä zmena kontaktných údajov, štatutárneho orgánu, samostatného bankového účtu a pod., je prijímateľ povinný do 14 dní odo dňa vzniku zmeny písomne oznámiť poskytovateľovi.
2. Zmluvné strany sa dohodli, že meniť a dopĺňať túto zmluvu možno len po vzájomnej dohode zmluvných strán formou očíslovaných písomných dodatkov, ktoré sú neoddeliteľnou súčasťou tejto zmluvy. Zmluvné strany sa k návrhu písomného dodatku vyjadria v lehote do 30 dní odo dňa jeho doručenia.
3. Vzťahy medzi zmluvnými stranami, vyslovene neupravené v tejto zmluve, sa riadia príslušnými ustanoveniami zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov, zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ďalšími všeobecne záväznými právnymi predpismi.
4. Táto zmluva je vyhotovená v šiestich originálnych rovnopisoch, z ktorých štyri vyhotovenia obdrží poskytovateľ a dve vyhotovenia obdrží prijímateľ.
5. Zmluvné strany po prečítaní tejto zmluvy vyhlasujú, že jej obsahu porozumeli a tento zodpovedá skutočnému prejavu ich vôle a na znak vzájomného súhlasu ju podpisujú.
6. Táto zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

V Bratislave dňa V Bratislave dňa

Za poskytovateľa: Za prijímateľa:

 .................................................... ....................................................

 JUDr. Ing. Tomáš Drucker

 minister

1. Zákon č. 431/2002 Z. z. o účtovníctve v znení neskorších predpisov [↑](#footnote-ref-1)
2. Zákon č. 394/2012 Z. z. o obmedzení platieb v hotovosti [↑](#footnote-ref-2)
3. Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov [↑](#footnote-ref-3)